stanford-oval/wikipedia huggingface dataset:
Tampereen urheilu
Muut palloilulajit

Jalkapallossa Tampere United voitti Veikkausliigan vuosina 2001, 2006 ja 2007 sekä Suomen Cupin 2007. Suomen mestaruuden ovat voittaneet myös sotien jälkeen tamperelaistunut viipurilainen Ilves-Kissat 1950, Tampereen Ilves 1983 (sekä Suomen Cup 1979 ja 1990) ja Tampereen Pallo-Veikot vuonna 1994. TamU pelasi kotiottelunsa Ratinan stadionilla, joka Helsingin olympialaisten aikaan isännöi muutamia olympiaturnauksen jalkapallo-otteluita. Veikkausliigaan paluun tehnyt Ilves ja Kakkosessa nykyisin pelaava TPV järjestävät kotiottelunsa Tammelan stadionilla. [lähde? ]
Muita menestyneitä tamperelaisia palloiluseuroja ovat muun muassa lentopallossa Isku-Volley ja koripallossa Tampereen Pyrintö, jotka molemmat pelaavat miesten pääsarjoissa ja Pyynikin palloiluhallissa. Isku-Volley voitti Lentopallon SM-liigan 1963, 1988, 2002 ja 2006 sekä Pyrintö Korisliigan 2010, 2011 ja 2014. Koripallon naisten SM-sarjassa Pyrintö on kahdeksalla mestaruudellaan Suomen menestyneimpiä kultakausien osuessa 1950- ja 1980-luvuille. [lähde? ]
Classic voitti miesten Salibandyliigan 2016 sekä Suomen Cupin 2004. Naisten Salibandyliigaa Classic on hallinnut voittaen sen kuudesti peräkkäin 2008–2013 sekä 2015. Keilailussa TKK (Tampereen Keilakerho) on dominoinut miesten SM-joukkuekilpailuja voittamalla jo yhdeksän mestaruutta tällä vuosituhannella. [lähde? ] Futsalin puolella Ilves FS on kahdeksalla Futsal-Liigan mestaruudellaan Suomen menestyin seura. Tampereen toinen pääsarjatason seura on PP-70.
Tampere Rugby Club pelaa rugbyn SM-sarjassa, jonka se on voittanut vuosina 2006, 2007 ja 2013. Seuralla on miesten ja naisten joukkueet sekä juniorijoukkue.
Tampere Saints pelaa amerikkalaisen jalkapallon Vaahteraliigassa, baseballin SM-sarjassa pelaa Tampere Tigers. Kaupungin pesäpallomainetta puolustaa Manse PP, jonka miesten edustusjoukkue pelaa miesten superpesiksessä ja naisten edustusjoukkue naisten superpesiksessä.
Muu urheilu

Tampereen Pyrintö on perinteinen monilajiseura, joka tunnetaan koripallon lisäksi suunnistuksesta, hiihdosta ja yleisurheilijoistaan, muun muassa pituushypyn MM-pronssimitalisti Tommi Evilästä, keihäänheittäjistä Tero Järvenpää ja Sanni Utriainen sekä korkeushypyn moninkertaisesta Suomen mestarista Jussi Viita.
Koovee on myös perinteikäs monilajiseura, jonka lajivalikoimaan kuuluvat jääkiekon lisäksi jalkapallo, salibandy, paini, pesäpallo, petankki, pyöräily, rullakiekko, suunnistus, taitoluistelu ja uinti.
Tampereen seudulla toimii useita perinteikkäitä pyöräilyseuroja. Tampereelta kotoisin oleva Jukka Vastaranta on yksi Suomen menestyneimmistä ammattipyöräilijöistä.
Taitoluistelun kolminkertainen EM-mitalisti Kiira Korpi, joka valittiin vuoden 2007 tamperelaiseksi, on Suomen tunnetuimpia urheilijoita. Hänen isänsä Rauno Korpi oli Tapparan pitkäaikainen ja menestyksekäs päävalmentaja ja on valmentanut myös Suomen miesten, naisten ja nuorten jääkiekkomaajoukkueita.
Vuoden 2009 Euroopan nuorten olympiafestivaalien kesäkisat järjestettiin Tampereella. Aiemmin kaupungissa on järjestetty muun muassa painin EM-kilpailut vuosina 1987, 2008 ja judon Euroopan-mestaruuskilpailut 2006.
Ensimmäiset yleisurheilun Suomen-mestaruuskisat Kalevan kisat pidettiin Tampereella vuonna 1907. Kaiken kaikkiaan kaupunki on isännöinyt Kalevan kisoja 13 kertaa, viimeksi vuonna 2008. Tampere isännöi vuonna 2016 yleisurheilun Suomi–Ruotsi-maaottelua. Kyseessä on samalla ensimmäinen kerta, kun maaottelu järjestetään Suomessa muualla kuin Helsingissä.
Tampere haki vuoden 1976 talviolympialaisten kisaisännyyttä, mutta jäi valintaäänestyksessä kolmanneksi.
Urheiluareenoita Tampereella

Tampereen Messu- ja Urheilukeskus, Pirkkahalli
Tampereen stadion, Ratinan stadion
Tammelan stadion, jalkapallostadion
Tampereen jäähalli, Hakametsän halli
Tampere Areena, Metroauto-areena
Tampereen uintikeskus, Kalevan uimahalli
Pyynikin palloiluhalli
Tesoman palloiluhalli
Pyynikin urheilukenttä
Kaupin urheilupuisto
Hakametsän jäähalli
Ratinan stadion
Theon talo

| Theon talo |
| --- | --- |
 Elokuvan juliste, Juha Lassila, 2015.
Ohjaaja:  Rax Rinnekangas
Käsikirjoittaja:  Rax Rinnekangas
Tuottaja:  Tiina Butter
Säveltäjä:  Pascal Gaigne
Kuvaaja:  Pekka Uotila
Leikkaaja:  Jari Innanen
Pääosat:  Hannu-Pekka Björkman
Valmistustiedot
Valmistusmaa:  Suomi
Tuotantoyhtiö:  Bad Taste Ltd. Butterworks Oy
Ensi-ilta:  2015
Kesto:  108 min
Alkuperäiskieli:  suomi saksa
Katsojat:  198
Aiheesta muualla
IMDb 
Elonet
Infobox OKNimi-testi OK: 
Theon talo on Rax Rinnekankaan käsikirjoittama ja ohjaama draamaelokuva vuodelta 2015. Hidas puhedraama kertoo ikääntyvästä arkkitehdista  Theosta (Hannu-Pekka Björkman), joka katuu yhtiökumppaninsa (Ville Virtanen) kanssa 1970-luvulla suunnittelemiaan betonielementtilähiöitä. Itäsaksalaiseen kartanoon vetäytyneenä hän päättää suunnitella vielä unelmiensa talon itselleen ja lapsuuden ihastukselleen Claralle (Milka Ahlroth), jonka on tavannut vain kerran.
Rooleissa

| 0 | 1 | 2 |
| --- | --- | --- |
|  Hannu-Pekka Björkman  | … |  Kaarlo Theo Kaski, arkkitehti   |
|  Ville Virtanen  | … |  Vincent, arkkitehti   |
|  Boris Koneczny  | … |  Josef Klein, puutarhuri   |
|  Milka Ahlroth  | … |  Clara Elsa Salonen   |
|  Elsa Salonen  | … |  täysihoitolan palvelija   |
|  Niina Koponen  | … |     |
|  Asmus Trautsch  | … |     |
Vastaanotto

Film-O-Holic.com-elokuvasivuston Pilvi Meriläisen mielestä Theon talon teemat ovat haasteellisia ja monet viitteet jäävät katsojan ratkaistaviksi. Silti hän näkee elokuvassa myös valoisuutta ja huumoria: ”Katsojat naurahtelevat, minäkin. Theon talo yllättää. Ehdottomasti katsomisen arvoinen elokuva.”
Elokuvaa esitettiin New Yorkissa ennen sen tuomista Suomen ensi-iltaan. The New York Timesin arvostelija kirjoitti, että harvaa muuta elokuvaa voi kuvailla yhdistelmäksi höynäytetyn vanhan miehen haaveilua ja luentoa huonosta arkkitehtuurista. Muutkin amerikkalaisarvioijat pitivät elokuvaa outona ja tarinattomana.
Union démocratique ségovienne

Union démocratique ségovienne (UDS) oli Sudanin tasavallan (nykyisen Malin) Ségoun alueella vuosina 1958–1959 toiminut etninen bambarapuolue.
Toisen maailmansodan jälkeen Ranskan Sudaniin syntyi alueellisia ja etnisiä puolueita kuten Union kayesienne, Union des marka-peul-samogo ja Union des dogons, jotka tukivat yleensä Fily Dabo Sissokon Sudanin edistyspuoluetta. 1950-luvun lopulla nämä pienpuolueet sulautuivat Sudanin liittoon tai ne julistettiin laittomiksi.
Edistyspuolueeseen ja sittemmin Sudanin liittoon kuulunut Segun hallitsijoiden jälkeläinen Moussa Diarra erotettiin puoluesyistä virastaan lokakuussa 1958. Hän perusti sen jälkeen Ségoun demokraattisen liiton UDS:n, joka sai nopeasti kannatusta alueen bambaraväestön keskuudessa.
UDS:n kannattajat hyökkäsivät helmikuussa 1959 Sakoïban kylästä palaamassa olleiden Sudanin liiton edustajien kimppuun, mikä johti väkivaltaisiin yhteydenottoihin Ségoun kaupungissa. Kaksi ihmistä sai surmansa, useita haavoittui ja Moussa Diarran talo poltettiin. Sisäministeri Madeira Keita lakkautti UDS:n ja sen johtajat lähetettiin kotiarestiin maan pohjoisosiin. Maaliskuun 1959 vaaleissa Sudanin liitto voitti kaikki lainsäädäntökokouksen edustajanpaikat.
Osa UDS:n kannattajista jatkoi vastarintaa varsinkin Sakoïba-Fulalassa, josta tapahtumat olivat saaneet alkunsa. Ségoun poliisipäällikön mennessä pidättämään kylän merkkihenkilöä tämän poika ampui hänet. Pääministeri Modibo Keïta ja hänen varamiehensä Jean-Marie Koné saapuivat Ségouun, ja Sakoïba-Fulala ja osa Sakoïbasta päätettiin hävittää. Kyläläiset pidätettiin ja heitä piestiin kaupungin kaduilla. Sakoïban tapahtumat muodostivat merkkipaalun Sudanin tasavallan ja Malin tiellä kohti autoritaarista yksipuoluejärjestelmää.
Uuden-Seelannin ralli 1980

|  Uuden-Seelannin ralli 1980 |
| --- | --- |
 8. osakilpailu 12 osakilpailusta kaudella 1980. 
Ajankohta:  13.–17. syyskuuta 1980
Pituus:  41 erikoiskoetta, 1 034 km


Palkintokoroke
Voittaja:   Timo Salonen    Seppo Harjanne  (Team Datsun)
Toinen:   Walter Röhrl    Christian Geistdörfer  (Fiat Italia)
Kolmas:   Hannu Mikkola    Arne Hertz  (Cable-Price Corp.)
Uuden-Seelannin ralli 1980 (viralliselta nimeltään 11. Motogard Rally of New Zealand) oli rallin maailmanmestaruussarjan kilpailu kaudella 1980. Kilpailu järjestettiin 13.–17. syyskuuta 1980 Nelsonissa. Kilpailu oli kauden kahdeksas ja erikoiskokeiden yhteispituus oli 1 034 kilometriä.
Tulokset

| Sija | Kuljettaja | Kartanlukija | Auto | Aika | Ero |  |
| --- | --- | --- | --- | --- | --- | --- |
| 1 |  Timo Salonen |  Seppo Harjanne | Datsun 160J | 12:06.57 | 0.0 |  |
| 2. |  Walter Röhrl |  Christian Geistdörfer | Fiat 131 Abarth | 12:09.38 | +2.41 |  |
| 3. |  Hannu Mikkola |  Arne Hertz | Mercedes 500 SLC | 12:29.22 | +22.25 |  |
| 4. |  George Fury |  Monty Suffern | Datsun 160J | 12:34.10 | +27.13 |  |
| 5. |  Björn Waldegård |  Hans Thorszelius | Mercedes 500 SLC | 12:42.38 | +35.41 |  |
| 6. |  Paul Adams |  Jim Scott | Vauxhall Chevette 2300 HSR | 12:49.20 | +42.23 |  |
| 7. |  Paddy Davidson |  Paul Greaves | Ford Escort RS1600 | 13:19.26 | +1:12.29 |  |
| 8. |  David Parkes |  Stuart Green | Ford Escort RS1600 | 13:19.53 | +1:12.56 |  |
| 9. |  Glenn McIntyre |  Dennis Roderick | Ford Escort RS1600 | 13:22.05 | +1:15.08 |  |
| 10. |  Morrie Chandler |  Don Campbell | Mitsubishi Lancer | 13:30.50 | +1:23.53 |  |
Lähde:
Tàyt

Tày-naisia
Tàyt on Vietnamissa elävä etninen ryhmä, joka on elänyt nykyisen Vietnamin alueella tuhansia vuosia. Siihen kuuluu noin 1,2 miljoonaa henkeä, joten se on Vietnamin suurimpia vähemmistöjä. Tàyt elävät maan koillisosan laaksoissa: Quảng Ninh, Bắc Giang, Lạng Sơn, Cao Bằng, Bắc Kạn, Thái Nguyên, Hà Giang, Tuyên Quang, Lào Cai ja Yên Bái. Tày-kansan perinteinen elinkeino on riisinviljely. Tyypillinen uskonto on esi-isien palvonta.
Vietnamin kommunistisen puolueen (Đảng Cộng sản Việt Nam) pääsihteeri Nông Ðức Mạnh on tày, ja ensimmäinen vähemmistökansan edustaja korkeassa asemassa Vietnamin valtiojohdossa.
Aiheesta muualla

Kuvia tai muita tiedostoja aiheesta Tàyt Wikimedia Commonsissa
University College Dublin AFC

University College Dublin Association Football Club (iiriksi Cumann Peile Choláiste na hOllscoile, Baile Átha Cliath), yleisesti vain UCD, on Irlannin suurimman yliopiston University College Dublinin jalkapallojoukkue. Seura pelaa kaudella 2019 Irlannin korkeimmalla sarjatasolla League of Ireland Premier Divisionissa, jonne nousi voitettuaan edellisellä kaudella Irlannin 1. divisioonan. UCD on voittanut kertaalleen FAI Cupin. Tämä tapahtui vuonna 1984. UCD on pelannut kertaalleen Eurooppa-liigassa. Tämä tapahtui kaudella 2015–2016, jolloin se voitti ensimmäisellä karsintakierroksella luxemburgilaisen F91 Dudelange, mutta hävisi toisella karsintakierroksella slovakialaiselle ŠK Slovan Bratislavalle.
Tampereen Ilveksen SM-sarjakausi 1952–1953

Tampereen Ilves pelasi kaudella 1952–53 jääkiekon SM-sarjassa. Joukkue sijoittui kuuden joukkueen runkosarjalohkossaan kolmanneksi, eikä selviytynyt jatkopeleihin. Näin kokonaissijoitus jäi määrittelemättömäksi, mutta voidaan todeta Ilveksen saaneen sarjassa kuudenneksi eniten pisteitä.
Kaudelle 1952–1953 SM-sarja laajennettiin siihen mennessä suurimmaksi, 12 joukkueeseen. Näin edellisvuotisista joukkueista yksikään ei pudonnut, mutta mukaan nousivat takaisin TPV ja TPS. Olympiavuoden tynkäkauden jälkeen pelattiin myös jälleen kaksinkertainen sarja ja niin runkosarjan ottelumäärä nousi kymmeneen joukkuetta kohti. Ilves pelasi vakiintuneeseen tapaan Koulukadun kentällä.
Risto Lindroos oli vetäytynyt Ilveksen valmennustehtävistä edellisen kauden jälkeen ja Aarne Honkavaaran oli tarkoitus toimia joukkueen pelaaja-valmentajana ja kapteenina. Honkavaara loukkaantui kuitenkin pahoin maaottelussa Puolaa vastaan ennen SM-sarjan alkua, ja niin Lindroos palasi takaisin valmentajaksi ja kapteeniksi nimettiin Jukka Wuolio.
Honkavaaran lisäksi joukkue koki muitakin menetyksiä. Yrjö Hakala siirtyi HPK:hon ja Osmo Huhti lopetti peliuransa. Ilves menetti näin edelliskauden kolme parasta pistemiestään, joskin peliuransa keväällä 1951 jo lopettanut Kalle Havulinna palasi kentille korvaamaan Honkavaaraa. Puolustaja Ossi Kauppi vaihtoi paikalliskilpailija TBK:n riveihin. Myöskään kokenut Lotfi Nasib ei pelannut tällä kaudella.
Aukot paikattiin pääosin omista junioreista, tosin Lennart Jaala siirtyi Ilvekseen Lukosta. Joukkueessa kauden mittaan esiintyneistä 15 kenttäpelaajasta yhdeksän oli alle 20-vuotiaita, joskin neljä heistä pelasi kaudella vain yhden ottelun.
Honkavaaran poissa ollessa Ilveksen ja SM-sarjan pistepörssien kärkeen nousivat uudet miehet. Ilveksestä paras oli kokenut, jo yhdeksännen kautensa pelannut Eero Saari, joka teki 10 pelissä kahdeksan maalia ja antoi neljä syöttöä.
Runkosarja

| Seura | O | V | T | H | TM | PM | P |
| --- | --- | --- | --- | --- | --- | --- | --- |
Lohko A
| Tarmo | 10 | 9 | 1 | 0 | 67 | 19 | 19 |
| HIFK | 10 | 8 | 1 | 1 | 56 | 33 | 17 |
| Ilves | 10 | 4 | 2 | 4 | 35 | 38 | 10 |
| K-Kissat | 10 | 4 | 1 | 5 | 28 | 30 | 9 |
| Lukko | 10 | 2 | 0 | 8 | 29 | 71 | 4 |
| Pyrkivä | 10 | 0 | 1 | 8 | 23 | 71 | 1 |
Lohko B
| TBK | 10 | 7 | 2 | 1 | 52 | 23 | 16 |
| TPS | 10 | 7 | 0 | 3 | 38 | 14 | 14 |
| HPK | 10 | 6 | 0 | 4 | 44 | 32 | 12 |
| HJK | 10 | 4 | 1 | 5 | 30 | 27 | 9 |
| TPV | 10 | 3 | 1 | 6 | 30 | 41 | 7 |
| KIF | 10 | 1 | 0 | 9 | 30 | 78 | 2 |
| Ilves runkosarjassa |
| --- | --- | --- |
| 6.1. | Ilves–HIFK | 4–5 |
| 22.1. | Pyrkivä–Ilves | 3–3 |
| 25.1. | Ilves–Lukko | 6–1 |
| 27.1. | Tarmo–Ilves | 5–0 |
| 30.1. | K-Kissat–Ilves | 2–3 |
| 5.2. | HIFK–Ilves | 5–2 |
| 8.2. | Ilves–Pyrkivä | 11–2 |
| 10.2. | Lukko–Ilves | 4–5 |
| 17.2.(?) | Ilves–K-kissat | 1–1 |
| 24.2. | Ilves–Tarmo | 0–10 |
Kolme aikaisempaa kautta SM-sarjaa hallinnut Ilves oli kaudella 1952–53 uuden tilanteen edessä. Jo ensimmäisessä ottelussa HIFK aiheutti Ilvekselle ensimmäisen tappion sitten tammikuun 1949. Kausi sujui vuorotellen voittojen ja tappioiden merkeissä. Heikkoa Turun Pyrkivää vastaan Ilves sai vaisun 3–3 tasapelin jälkeen toisella yrittämällä muistella vanhoja hyviä aikoja numeroin 11–2, mutta toisaalta Ilveksen kaksi vuotta aiemmin loppuotteluissa kaatama Hämeenlinnan Tarmo voitti molemmat joukkueiden kohtaamiset yhteismaalein 15–0.
Ilves jäi ensimmäistä kertaa 19 vuoteen mitaleitta. Voiton sarjassa vei lopulta TBK, joka kukisti loppuotteluissa Tarmon.
Joukkue

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
Maalivahdit
| Pelaaja | Syntynyt | O | PO | M | S | P | RM |
| Pekka Myllylä | 07.07.1932 Tampere  | 9 | 9 | 0 | 0 | 0 | 0 |
| Ville Jänne | 01.01.1936 Tampere  | 6 | 1 | 0 | 0 | 0 | 0 |
| Kalevi Lieke | 30.12.1936 Riihimäki  | 2 | 0 | 0 | 0 | 0 | 0 |
| Juhani Linkosuo | 22.06.1923 Helsinki  | 1 | 0 | 0 | 0 | 0 | 0 |
Kenttäpelaajat
| Pelaaja | Syntynyt | PP | O | M | S | P | RM |
| --- | --- | --- | --- | --- | --- | --- | --- |
| Pentti Isotalo | 17.03.1927 Tampere  | p | 9 | 0 | 0 | 0 | 0 |
| Erkki Koiso | 13.04.1934 Tampere  | p | 8 | 2 | 0 | 2 | 8 |
| Jukka Wuolio | 05.03.1927 Tampere  | p | 10 | 0 | 1 | 1 | 4 |
| Räshid Hakimsan | 05.04.1934 Tampere  | h | 10 | 6 | 5 | 11 | 6 |
| Kalle Havulinna | 27.09.1924 Tampere  | h | 8 | 3 | 5 | 8 | 0 |
| Lennart Jaala | 03.02.1930 Viipuri  | h | 10 | 7 | 1 | 8 | 0 |
| Aarne Keidasto | 08.04.1934 Tampere  | h | 1 | 0 | 0 | 0 | 0 |
| [[Kauko Mäkinen | 20.07.1927 Tampere  | h | 9 | 2 | 0 | 2 | 4 |
| Reino Mäkinen | 03.02.1932 Tampere  | h | 6 | 0 | 1 | 1 | 2 |
| Reino Parviainen | 26.03.1936 Savonlinna  | h | 1 | 0 | 0 | 0 | 0 |
| Juhani Ruusunen | 06.06.1934 Tampere  | h | 1 | 0 | 0 | 0 | 0 |
| Juhani Räsänen | 29.07.1934 Tampere  | h | 1 | 0 | 0 | 0 | 0 |
| Mönäyvär Saadetdin | 15.07.1934 Tampere  | h | 9 | 1 | 0 | 1 | 6 |
| Eero Saari | 18.09.1928 Tampere  | h | 10 | 8 | 4 | 8 |  |
| Heikki J. Salminen | 25.08.1933 Tampere  | h | 10 | 4 | 2 | 6 | 2 |
A-nuoret

Ilveksen A-nuoret voittivat vuonna 1953 edellisen kauden tapaan Suomen mestaruuden.
Unionin piirikunta (Oregon)

Unionin piirikunta (engl. Union County) on Yhdysvaltojen Oregonin osavaltiossa sijaitseva piirikunta. Sen väkiluku oli 26 835 vuonna 2019. Piirikunnan hallintokeskus on La Granden kaupunki. Piirikunta on perustettu 14. lokakuuta 1864.
Aiheesta muualla

Kuvia tai muita tiedostoja aiheesta Unionin piirikunta (Oregon) Wikimedia Commonsissa
Unionin piirikunta (Florida)

Unionin piirikunta (engl. Union County) on Yhdysvaltojen Floridan osavaltiossa sijaitseva piirikunta. Sen väkiluku oli 15 237 vuonna 2019. Piirikunnan hallintokeskus on Lake Butlerin kaupunki. Piirikunta perustettiin 20. toukokuuta 1921.
Aiheesta muualla

Kuvia tai muita tiedostoja aiheesta Unionin piirikunta (Florida) Wikimedia Commonsissa
Täpläsaukko

| Täpläsaukko |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Näätäeläimet Mustelidae
Alaheimo::  Saukot Lutrinae
Suku::  Hydrictis  Pocock, 1921
Laji::  lutra
Kaksiosainen nimi
 Hydrictis maculicollis  (Lichtenstein, 1835) 
Synonyymit
 Lutra maculicollis Lichtenstein, 1835 
 Täpläsaukon levinneisyys vihreällä
Katso myös
   Täpläsaukko Wikispeciesissä   Täpläsaukko Commonsissa 
Infobox OKNimi-testi OKIUCN-testi OK: 
Täpläsaukko eli täpläkurkkusaukko (Hydrictis maculicollis) on vesielämään sopeutunut Afrikassa elävä näätäeläin (Mustelidae). Se on saanut nimensä valkoisista täplistä, joita on sen kaulassa ja rinnassa. Se kasvaa 58−69 senttiä pitkäksi ja painaa 3−5 kiloa.
Täpläsaukkoja tavataan Saharan eteläpuolisessa Afrikassa.
Aiheesta muualla

iNaturalist: Täpläkurkkusaukko (Hydrictis maculicollis)
ITIS: Hydrictis maculicollis (englanniksi)
University of Michigan, Animal Diversity Web (ADW): Hydrictis maculicollis, spotted-necked otter (englanniksi)
Global Biodiversity Information Facility (GBIF): Hydrictis maculicollis (englanniksi)
Ukkolanmäki

Ukkolanmäki voi tarkoittaa seuraavia maantieteellisiä kohteita:
Ukkolanmäki, kylä Anjalankoskella
Ukkolanmäki, kylä Iitissä
Ukkolanmäki, kyläalue Ylikiimingin taajamassa Oulussa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ukkolanmäki”, voi hakea sivunnimihaulla, laajalla sivunnimihaulla tai tekstihaulla.
University College Dublin

| University College Dublin> An Coláiste Ollscoile, Baile Átha Cliath |
| --- | --- |

 lat. Universitas Collegium apud Dublinum 
Motto:  Ad Astra
Perustettu:  1854
Opiskelijoita:  18 000
Jatko-opiskelijoita:  7 000
Sijainti:  Dublin,  Irlanti
Sivusto:  www.ucd.ie
University College Dublin on Irlannin suurin yliopisto. Sen kampus sijaitsee lähellä Dublinin keskustaa. Yliopisto perustettiin vuonna 1854 nimellä The Catholic University. Myöhemmin yliopisto tunnettiin Royal Universityn nimellä, ja vuodesta 1908 alkaen nimenä on ollut University College Dublin eli UCD. Yliopistoa on käynyt moni tunnettu irlantilainen poliitikko, kirjailija, näyttelijä ja urheilija. Tunnetuimpia yliopiston kasvateista on sieltä vuonna 1902 valmistunut James Joyce.
Lukuvuonna 2022–2023 UCD:n opiskelijoiden kokonaismäärä oli yli 38 000. Alempaa tutkintoa opiskelevia heistä oli 12 625, ja ulkomaisia opiskelijoita oli kokonaismäärästä 29 prosenttia.
Uusiseelantilainen viittomakieli

| Uusiseelantilainen viittomakieli |
| --- | --- |
Muu nimi:  New Zealand Sign Language
Tiedot
Alue:   Uusi-Seelanti
Virallinen kieli:   Uusi-Seelanti
Puhujia:  20 200
Kielitieteellinen luokitus
Kielikunta:  Viittomakielet
Kieliryhmä:  Brittiläinen viittomakieli
ISO 639-3:  nzs
 Ohje 
Uusiseelantilainen viittomakieli (NZSL) on Uudessa-Seelannissa käytetty viittomakieli. Siitä tuli yksi maan virallinen kieli englannin ja maorin ohella huhtikuussa 2006 ja näin ensimmäinen virallisen kielen asemassa oleva viittomakieli maailmassa. Uusiseelantilainen viittomakieli muistuttaa paljon brittiläistä ja  australialaista viittomakieltä, mutta se ei ole sukua amerikkalaiselle viittomakielelle. Kuten muutkin luonnolliset viittomakielet, se kehittyi kuurojen keskuudessa riippumatta puhutuista tai kirjoitetuista kielistä.
Uusiseelantilaisessa viittomakielessä käytetään samoja kaksikätisiä sormiaakkosia kuin brittiläisessä ja australialaisessa viittomakielessä.
Uusiseelantilainen viittomakieli kehittyi 1800-luvulla. Ensimmäinen kuurojen koulu perustettiin 1878. Viittomakielen käyttö oli oralistisen opetuksen myötä kielletty kouluissa, mutta kuurot lapset kehittivät viittomakielen salaa brittiläisen viittomakielen pohjalta, ja käyttivät sitä koulussa ja koulun jälkeen.
Viittomakielentulkkausta käytetään jonkin verran tuomioistuimissa ja tärkeissä julkisissa tapahtumissa.
Aiheesta muualla

Uuden-Seelannin kuurojen liitto (Arkistoitu – Internet Archive)
Tessen

Tessen (鉄扇) on japanilainen rautaviuhka, jota käytettiin itsepuolustusvälineenä muinaisessa Japanissa. Ulkoisesti tessen muistuttaa tavallista japanilaisessa kulttuurissa suosittua viuhkaa, mutta on yleensä valmistettu ainakin osittain metallista kestävyyden ja tehokkuuden parantamiseksi.
Historia

Tessen kehittyi alun perin tavanomaisesta viuhkasta, joka oli suosittu esine sekä Kiinassa että Japanissa.
Aseeksi tessen kehittyi Japanissa Sengoku-kaudelta (1467-1568), mutta niiden suosio itsepuolustusvälineinä pääsi huippuunsa Edo-kaudella. Koska viuhka oli yleinen esine jota käyttivät sekä naiset että miehet, pystyi tesseniä kantamaan mukanaan myös silloin kun muuten olisi aseeton. Tällaisia tilanteita tuli vastaan toisen talossa tai korkea-arvoisemman henkilön luona vieraillessaan jolloin aseet odotettiin jätettäväksi palvelijalle.
Käyttö

Tessenin käyttötavat olivat monipuoliset. Armeijan komentaja saattoi sen avulla annettaville merkeillä välittää käskyjä ja ohjeita alaisilleen. Helteisellä ilmalla tessen auttoi viilentämään oloa ja tarpeen tullen sillä kyettiin myös torjumaan vihollisen iskuja, mikäli joutui yllätetyksi ilman muita aseita.
Kertomuksen mukaan Takeda Shingen käytti tesseniä torjumaan ratsailla olevan hyökkääjänsä iskut vuonna 1561 Kawanakajiman neljännessä taistelussa. Ratsailla olleen soturin uskotaan olleen Uesugi Kenshin, vaikkakin toisen tarinan mukaan hän oli samurai nimeltään Arakawa.
Tesseniä kannettiin tavallisesti vyössä, obi, viuhkaosa näkyvissä. Rauhan aikana tessenistä kehittyi myös arvon merkki ja se koristeltiin symboleille ja piirustuksilla. Erityisesti aurinko, kuu ja tähdet olivat suosittuja.
Tessenin rakenne

Tessen voi olla joko kokoontaitettava, menbarigata tessen, tai kiinteä, ei avattava tenarashi.
Tessenin rakenne > Menbarigata tessen

Kokoontaitettavat viuhkat valmistettu tyypillisesti puusta ja japanilaisesta washi-paperista, mutta aseeksi tarkoitettujen tessenien ranka tehtiin metallista. Tessenin ruotojen lukumäärä vaihteli henkilökohtaisista mieltymyksistä tai uskomuksista johtuen eikä niiden määrälle ole sääntöä. Tavallisesti niitä oli kuitenkin kahdeksasta kymmeneen. Pienimmät tessenit ovat kooltaan n. 21 cm ja suurimmat hieman yli 51 cm.
Avattavat viuhkat luokiteltiin ulkoreunojen muodon mukaan kolmeen ryhmään:
Sensu = Tavallinen kokoontaitettava viuhka
Maiōgi = Kokoontaitettava viuhka jota käytettiin perinteisissä japanilaisissa Nō ja Kyōgen esityksissä.
Gunsen = Sotaviuhka.